钦定古今图书集成/明伦汇编/氏族典/第324卷 > 《廖用贤尚友录》 > 应奉
## 钦定古今图书集成/明伦汇编/氏族典/第324卷 > 《廖用贤尚友录》 > 应奉

按《后汉书应奉传》，“奉字世叔，汝南南顿人。少聪明，为
郡决曹史。武陵蛮詹山等反叛，诏下公卿议，四府举
奉才堪将帅。永兴元年，拜武陵太守，到官慰纳，山等
皆降散。坐公事免。延熹中，武陵蛮复寇乱，车骑将军
冯绲以奉有威恩，为蛮夷所服，请与俱征，拜从事中
郎。贼破军罢，绲荐为司隶校尉。纠举奸违，不避豪戚”，
以严厉为名。及党事起，奉乃慨然以疾自退。